Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: szóló 2003. évi XXVI. törvény 1/5. számú, „A vasúthálózat
Paragraph Index: 328

szóló 2003. évi XXVI. törvény 1/5. számú, „A vasúthálózat fõ elemei” címû mellékletében, valamint a terület- és településrendezési tervekben, helyi építési szabályzatokban foglaltak alapján, azokkal összhangban kell gondoskodni. A tervezõ felel a tervek adatainak helyességéért, a tervezett megoldás szakszerûségéért. A tervezõ felelõsségét nem csökkenti sem a tervek engedélyezése, sem azok jóváhagyása. Felelõssége kiterjed az üzemeltetés során észlelt, a tervezésre visszavezethetõ hiányosságokra is. Az építtetõnek szabályoznia kell a vonatforgalom alatt történõ építkezéseknél: — a forgalomba helyezés feltételeit, — a fenntartás és felügyelet ellátásának folyamatos megoldását. Forgalom alatt történõ építés idõszakában legalább a fenntartási mérettûréseket kell betartani. Az üzembiztonság érdekében különös gondot kell fordítani a pálya mentén a föld alatt és felett meglévõ távközlési, biztosítóberendezési és energiaátviteli berendezések védelmére. Az építés megkezdése elõtt az érdekelteknek helyszíni bejárást kell tartani, ahol a terepen található kábeljelzõ kövek, kábelnyomvonal-törzskönyv (helyszínrajz), valamint a helyi ismeretek alapján meg kell állapodni a szükséges teendõkben. (Munkaterület átadás-átvétel.) Lényeges követelmény, hogy a munka során a kábelek védelme megfelelõ maradjon és hozzáférhetõségük továbbra is fennálljon. Az építési munkák kivitelezését csak a kivitelezõi jogosultságra vonatkozó jogszabályban rögzített képzettségû felelõs mûszaki vezetõk irányíthatják.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes